Ο **Μπρούνο Βιάνα Βίλεμεν ντα Σίλβα** (πορτογαλικά: *Bruno Viana Willemen da Silva*, 5 Φεβρουαρίου 1995) είναι Βραζιλιάνος επαγγελματίας ποδοσφαιριστής που αγωνίζεται ως κεντρικός αμυντικός για την πορτογαλική Μπράγκα.

Καριέρα
-------

### Ξεκίνημα καριέρας και Κρουζέριο

Ο Βιάνα ξεκίνησε να παίζει ποδόσφαιρο στις ακαδημίες της Κρουζέριο από το 2010 έως και το 2015, όπου έγινε μέλος στην πρώτη ομάδα, για τους τελευταίους μήνες της σεζόν. Στις 22 Μαρτίου του 2016 συμμετείχε στον πρώτο του επαγγελματικό αγώνα με τη φανέλα της Κρουζέριο, σε έναν αγώνα κόντρα στην Ατλέτικο Παραναένσε, με τελικό σκορ 2-1. Στην Κρουζέριο παρέμεινε έως τα τέλη Αυγούστου, κάνοντας περίπου 20 συμμετοχές. Στο σύντομο, λοιπόν, διάστημα που συμμετείχε ως επαγγελματίας στην Κρουζέριο, οι απόψεις διίστανται: κάποιοι τον θεώρησαν ταλέντο κι άλλοι υπερβολικό αυτόν τον χαρακτηρισμό. Στο διάστημα που αγωνίστηκε εκεί έδειξε ότι είναι ένας αθλητικός αμυντικός με τεχνική κατάρτιση και ωριμότητα παρά το νεαρό της ηλικίας του.

### Ολυμπιακός

Το καλοκαίρι ανέλαβε τον Ολυμπιακό, ο Πάουλο Μπέντο, τον οποίον ο Βιάνα τον είχε προπονητή στην Κρουζέριο, ο οποίος και τον ανέδειξε. Έτσι, την τελευταία μέρα της θερινής μεταγραφικής περιόδου, και συγκεκριμένα στις 31 Αυγούστου του 2016, αγοράστηκε με 2 εκατομμύρια ευρώ, από την Κρουζέριο, και υπέργραψε το νέο του συμβόλαιο στον Ολυμπιακό, λέγοντας: *«Ήταν ένα όνειρο που πραγματοποιείται. Ήθελα πάντα να έρθω να παίξω ποδόσφαιρο στην Ευρώπη»* καταλήγοντας *«Να γράψουμε ιστορία με τον Ολυμπιακό»*.

Το ντεμπούτο του στη Super League το έκανε στις 18 Σεπτεμβρίου του 2016, σε έναν αγώνα κόντρα στον Ηρακλή, σε ένα ματς που έληξε 1-2, υπέρ του Ολυμπιακού. Ο παίχτης σε εκείνο το ματς αγωνίστηκε για 90 λεπτά, πραγματοποιώντας μία μέτρια προς θετική εμφάνιση. Την πρώτη του συμμετοχή στο Κύπελλο Ελλάδος, την έκανε στις 26 Οκτωβρίου του 2016, σε έναν αγώνα κόντρα στον Πλατανία, με τελικό σκορ 3-0 υπέρ του Ολυμπιακού, αγωνιζόμενος σε όλη τη διάρκεια του αγώνα. Στις 3 Νοεμβρίου του 2016, έκανε και το ντεμπούτο του με τη φανέλα του Ολυμπιακού στο Europa League, κόντρα στην Αστανά, σε ένα ματς που έληξε 1-1, αγωνιζόμενος σε όλο τον αγώνα. Στις 5 Φεβρουαρίου του 2017, πέτυχε και το πρώτο του γκολ με τη φανέλα του Ολυμπιακού στη Σούπερ Λιγκ, κόντρα στον Ηρακλή, με τελικό σκορ 3-0. Τη σεζόν 2017-18, ο Βιάνα δόθηκε δανεικός στην Μπράγκα, ενώ την επόμενη σεζόν πουλήθηκε κιόλας.

### Μπράγκα

Προς το τέλος τη σεζόν 2017-18 και μετά από μονοετή δανεισμό, η Μπράγκα, αγόρασε έναντι 3 εκατομμυρίων ευρώ τον Βιάνα, ο οποίος υπέγραψε συμβόλαιο έως και το 2023.

Παραπομπές
----------

1. ↑  «Ανακοινώθηκε ο Βιάνα στον Ολυμπιακό». Sport24.gr. 31 Αυγούστου 2016. Ανακτήθηκε στις 4 Φεβρουαρίου 2017.
2. ↑  Calmo fora e dentro de campo, Bruno Viana realiza sonho com boa estreia
3. ↑  Άκης Στρατόπουλος (30 Αυγούστου 2016). «Τα 1751 λεπτά επαγγελματικής καριέρας του Μπρούνο Βιάνα!». Sdna.gr. Ανακτήθηκε στις 4 Φεβρουαρίου 2017.
4. 1 2  «Έκλεισε Μπρούνο Βιάνα ο Ολυμπιακός». Sport-fm. 30 Αυγούστου 2016. Ανακτήθηκε στις 4 Φεβρουαρίου 2017.
5. ↑  «Μεταγραφές 2016: Πόσα ξόδεψαν Ολυμπιακός, ΑΕΚ, Παναθηναϊκός και ΠΑΟΚ». Sdna.gr. 17 Σεπτεμβρίου 2016. Ανακτήθηκε στις 4 Φεβρουαρίου 2017.
6. ↑  «Βιάνα: «Να γράψουμε ιστορία με τον Ολυμπιακό»». Πρώτο Θέμα. 1 Σεπτεμβρίου 2016. Ανακτήθηκε στις 4 Φεβρουαρίου 2017.
7. ↑  Σταύρος Γεωργακόπουλος (19 Σεπτεμβρίου 2016). «Βιάνα: Είναι στόπερ αξίας 2 εκατομμυρίων;». Sport24.gr. Ανακτήθηκε στις 4 Φεβρουαρίου 2017.
8. ↑  Παναγιώτης Δαλαταριώφ (26 Οκτωβρίου 2016). «Ολυμπιακός - Πλατανιάς 3-0». Gazzetta.gr. Ανακτήθηκε στις 4 Φεβρουαρίου 2017.
9. ↑  Γιώργος Περπερίδης (3 Νοεμβρίου 2016). «Μπορούσε και τη νίκη ο Ολυμπιακός, έμεινε στο 1-1 με την Αστάνα». Sport24.gr. Ανακτήθηκε στις 4 Φεβρουαρίου 2017.
10. ↑  Γιώργος Περπερίδης (5 Φεβρουαρίου 2017). «Σεφτέ ο Βιάνα και 3-0 ο Ολυμπιακός τον Ηρακλή στο Φάληρο». Sport24.gr. Ανακτήθηκε στις 5 Φεβρουαρίου 2017.
11. ↑  «Η Μπράγκα "αγόρασε" τον Βιάνα». *novasports.gr*. Αρχειοθετήθηκε από το πρωτότυπο στις 17 Μαρτίου 2018. Ανακτήθηκε στις 28 Ιουνίου 2018.

Εξωτερικοί σύνδεσμοι
--------------------

* O Μπρούνο Βιάνα στο Επίσημο Olympiacos.org (Twitter - Facebook - Instagram)
* O Μπρούνο Βιάνα Αρχειοθετήθηκε 2016-09-27 στο Wayback Machine. στο Επίσημο site της Super League
* O Μπρούνο Βιάνα στο Scoresway
* O Μπρούνο Βιάνα στο Transfermarkt.com
* O Μπρούνο Βιάνα στο Eurosport.com
* O Μπρούνο Βιάνα[*νεκρός σύνδεσμος*] στο Scoreboard.com

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
 |

 |